gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - A CNN estadounidense olla para a Galiza post-Prestige
Luns, segunda feira, 03 de outubro de 2022
Marea negra no Golfo de México
A canle de televisión viaxou até a Costa da Morte e conversou cos veciños de Muxía para analizar cal podería ser o futuro das vilas afectadas nos EUA polo chapapote.
Tags: CNN Costa da Morte EUA Golfo de México marea negra Muxía Prestige
Unha das fotos da reportaxe
Os estados do Golfo de México nos EUA redobran esforzos para conter o avance do chapapote cara a terra firme logo do intento errado de British Petroleum (BP) de deter o derrame cunha enorme caixa de aceiro e cemento. O vertido, que se podería converter no peor da historia do país, ameaza con provocar un desastre económico e ecolóxico nas praias, refuxios salvaxes e centros de pesca do Golfo de México.
O futuro é incerto e nun intento por anticipar as posíbeis consecuencias, a canle de televisión CNN desprazouse até a Costa da Morte, concretamente a Muxía, para constatar de primeira man como un territorio afronta unha catástrofe ecolóxica e económica deste tipo. Como é a Galiza post-Prestige máis de oito anos despois do afundimento do petroleiro ante as nosas costas.
"Foi unha das peores cousas que nunca vin", coméntalles o percebeiro muxián Ramón Vilela. "Pasamos tempos difíciles", afirma Xosé Soneira, pensionista que vive fronte ao peirao da localidade, a considerada Zona Cero.
Segundo a WWF, apunta a CNN, a contaminación matou unhas 250 mil aves mariñas. Ademais, recorda, a marea negra provocou perdas multimillonarias na industria pesqueira, e recolle testemuños sobre a baixada de capturas. Restos de chapapote aínda se poden ver pegados nas rochas, constatan, e destacan a mobilización daquelas de máis de 100 mil voluntarios.
"O problema non foi só económico, foi ecolóxico e especialmente de saúde", comenta Nacho Castro, xerente da Confraría de Pescadores de Muxía. "A día de hoxe aínda se está a facer estudos sobre o impacto da contaminación nos nosos corpos", engade. Por exemplo, cita a CNN, o da Universidade da Coruña que concluía que os voluntarios mostraban "un incremento no no nivel de dano xenético nos glóbulos sanguíneos". Tamén, tumores e mutacións xenéticas nos mariscadores.
Ao respecto da situación dos habitantes das vilas estadounidenses, á espreita da chegada do chapapote, o pescador Francisco Castro comenta: "Cómprelles moita paciencia. Nada pode parar a marea negra". E engade: "Está moi ben o que fixo Obama, facendo a BP responsábel".
Reportaxe íntegra e orixinal da canle estadounidense CNN
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Reportaxe da CNN na súa web, que pode ser consultada ao pé da información (clique para ampliar)
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto